ไม่มีอารมณ์ทางเพศครับจะดูหนังXหรือป่าวดูผู้หญิงเปลื่อยสดๆไม่มีอารมณ์น้องชายไม่แข็งตัวจะโดนกระตุ้นด้วยด้วยอารมณ์ทางจิตใจหรือร่างกายก็ไม่เกิดอารมณ์เลยครับเป็นปัญหามากไม่มีอารมเวลารวมรักกับแฟนเลยครับเวลารวมรักกันไม่แข็งตัวไม่รู้สึกอะไรเลยครับแบบนี้จะเป็นหมันรึป่าวครับแล้วควรทำยังไงดีครับไม่ได้ทำการบ้านให้แฟนเลย
สวัสดีค่ะ การไม่มีอารมณ์ทางเพศ อาจเกิดจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศ2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กในกรณีนี้ที่ไม่ว่ากระตุ้นด้วยวิธีใดก็ไม่เกิดการแข็งตัว อาจจะเกี่ยวกับภาวะทางกายได้เช่นกัน ไม่เกี่ยวกับภาวะการเป็นหมันซึ่งเกิดจากการทำงานของท่อนำไข่หรืออัณฑะผิดปกติ ที่คนไข้ก็อาจจะไม่ได้มีเรื่องความต้องการทางเพศที่เปลี่ยนแปลงไปก็ได้แนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ เพื่อปรึกษาเกี่ยวกับภาวะอวัยวะเพศในชายไม่แข็งตัวการดูแลตัวเองเบื้องต้น ปรับทัศนคติทางเพศ ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงมากควรใช้ภายใต้การดูแลของแพทย์อีกทั้งยังไม่ทราบแน่ชัดว่าสาเหตุมาจากอะไร